wannaphong/clean_thaiwikipedia huggingface dataset:
# เมียะนานหน่วย
เทพกระซิบ หรือ เมียนน่าน-นแว (หรือบางทีนิยมเรียกในไทยว่า เมียะนานหน่วย) หรือชื่ออื่น ๆ เช่น ไตน่านชีน (,) และ อะมาดอว์เมียะ เป็นนะพม่า นาคผู้พิทักษ์เจดีย์โบตะทองในย่างกุ้ง

 ช่วงชีวิต 
เมียะนานหน่วยเกิดเมื่อ 22 ธันวาคม 1897 ในเมืองโม่โกะ บริติชเบอร์มา เธอเป็นผู้สืบเชื้อสายมาจากเจ้าฟ้าองค์หนึ่ง เมียะไม่ทานเนื้อสัตว์เลยตั้งแต่อายุยังน้อย ในปี 1942 เมียะฝันเห็นชายชราห่มผ้าขาวมาบอกให้เธอย้ายไปอยู่ย่างกุ้งเพื่อบวชเป็นชี (บ้างว่าสานต่อภารกิจทางศาสนา) เธอจึงย้ายไปอาศัยอยู่ไม่ไกลจากเจดีย์โบตะทอง ที่ซึ่งเธอเดินทางไปสักการะเป็นประจำทุกวัน เธอชอบสวมเครื่องแต่งกายสีเขียวจนเป็นที่เรียกกันว่า "เจ้าหญิงเขียว" เธอมีบทบาททางศาสนาอย่างมาก รวมถึงมีส่วนช่วยก่อสร้างเจดีย์โบตะทองขึ้นใหม่หลังสิ้นสุดสงครามโลกครั้งที่สอง

บางส่วนเชื่อว่าเธอเป็นธิดาของพญานาค

ยกขึ้นเป็นเทพเจ้า
thumb|ศาลเมียะนานหน่วย ตรงข้ามเจดีย์โบตะทอง
เมียะเสียชีวิตในโม่โกะในเดือนกุมภาพันธ์ 1956 ด้วยอาการแทรกซ้อนจากหอบหืดเรื้อรัง ในปี 1957 หลังเธอเสียชีวิต เธอได้รับการเคารพบูชาในฐานะเทวดา กระทั่งปี 1990 ได้มีผู้ตั้งศาลบูชาเธอภายในเจดีย์โบตะทอง นับจากนั้นมาเธอได้รับการเคารพบูชาและมีผู้เดินทางเข้ามากราบไหว้ขอพรอย่างไม่ขาดสาย เมียะนานหน่วยเป็นที่นิยมในการขอพรให้คุ้มครองพี่สาวหรือน้องสาวของบุคคลนั้น

 ศาลเมียะนานหน่วย 
ศาลเมียะนานหน่วยในย่างกุ้งมีผู้เดินทางเข้ามาสักการะราว 700 คนต่อวัน และอาจสูงถึง 1,000 ถึง 3,000 คนต่อวันหยุดสุดสัปดาห์ ในจำนวนนี้มีไม่น้อยที่เป็นชาวไทย เมียะเป็นที่รู้จักมากในประเทศไทยหลังมีรายการโทรทัศน์ถ่ายทอดเรื่องราวของเมียะ

เผด็จการและผู้นำพม่า ต้านชเว เคยสั่งให้ทหารมัดมือมัดเท้าของรูปปั้นเมียะในศาล เป็นที่เล่าลือกันว่าเมียะไปเข้าฝันของต้านชเวให้หยุดกดขี่ประชาชนพม่า ต้านชเวเป็นผู้นำที่มีความเชื่อเรื่องดวงและสิ่งศักดิ์สิทธิ์สูงมาก จึงเห็นฝันนี้ว่าเป็นลางไม่ดีและสั่งให้ทหารจัดการมัดตัวรูปเคารพของเมียะไว้

ดูเพิ่ม
เจดีย์โบตะทอง
# ฟรีดริชที่ 2 แกรนด์ดยุกแห่งบาเดิน
แกรนด์ดยุกฟรีดริชที่ 2 แห่งบาเดิน  ประสูติ 9 กรกฎาคม พ.ศ. 2400 พระโอรสพระองค์ใหญ่ใน ฟรีดริชที่ 1 แกรนด์ดยุกแห่งบาเดิน และ เจ้าหญิงลูอีเซอแห่งปรัสเซีย พระราชนัดดาใน จักรพรรดิวิลเฮ็ล์มที่ 1 แห่งเยอรมนี พระราชภาคิไนยใน จักรพรรดิฟรีดริชที่ 3 แห่งเยอรมนี พระญาติใน จักรพรรดิวิลเฮ็ล์มที่ 2 แห่งเยอรมนี ทรงเป็นพระเชษฐาใน วิกตอเรียแห่งบาเดิน สมเด็จพระราชินีแห่งสวีเดน พระราชมาตุลา (ลุงฝ่ายแม่) ใน สมเด็จพระเจ้ากุสตาฟที่ 6 อดอล์ฟแห่งสวีเดน พระองค์ทรงเสกสมรสกับ เจ้าหญิงฮิลดาแห่งนัสเซา พระธิดาใน แกรนด์ดยุกอดอล์ฟแห่งลักเซมเบิร์ก พระน้องนางเพียงพระองค์เดียวของ แกรนด์ดยุกวิลเลมที่ 4 แห่งลักเซมเบิร์ก ไม่มีพระบุตร ภายหลังการสิ้นพระชนม์ของพระองค์ ระบอบแกรนด์ดยุกของบาเดินก็สิ้นสุดลง 
 อ้างอิง 
Hof- und Staats-Handbuch des Großherzogtum Baden (1910), "Großherzogliches Haus", pp. 1-2
Hof- und Staats-Handbuch ... Baden (1876), "Großherzogliche Orden" p. 57 Hof- und Staats-Handbuch ... Baden (1880), "Großherzogliche Orden" p. 72
Hof- und Staats-Handbuch des Herzogtums Anhalt (1894), "Herzogliche Haus-Orden Albrecht des Bären" p. 17
Hof- und Staats-Handbuch des Königreich Bayern (1908), "Königliche Orden", p. 7
Staatshandbücher für das Herzogtum Sachsen-Coburg und Gotha (1890), "Herzogliche Sachsen-Ernestinischer Hausorden" p. 46 Hof- und Staats-Handbuch des Großherzogtum Hessen (1879), *"Großherzogliche Orden und Ehrenzeichen" p. 12 Staatshandbuch für das Großherzogtum Sachsen / Sachsen-Weimar-Eisenach (1900), "Großherzogliche Hausorden" p. 16
Justus Perthes, Almanach de Gotha (1921) p. 12
Hof- und Staats-Handbuch des Königreich Württemberg (1907), "Königliche Orden" p. 28
# มัสยิดยูฆารือเกิฟแฮร์อาฆา
มัสยิดยูฆารือเกิฟแฮร์อาฆา (Yukhari Govhar Agha Mosque) เป็นมัสยิดในชูชา ประเทศอาเซอร์ไบจาน มัสยิดตั้งอยู่ที่จัตุรัสถนนยูซิฟ แวซีร์ แชแมนแซมินลี ซึ่งอยู่กลางเมือง และเป็นหนึ่งในหมู่อาคารในพื้นที่ที่ออกแบบโดยสถาปนิกคนเดียวกัน ชื่อของมัสยิดแปลว่า "มัสยิดเกิฟแฮร์อาฆาบน" อันสื่อถึงที่ตั้งที่อยู่ตอนบนของเมืองชูชา เพื่อไม่ให้สับสนกับมัสยิดอาชาฆือเกิฟแฮร์อาฆาซึ่งตั้งอยู่ตอนล่างของเมือง ทั้งสองมัสยิดถือเป็นมัสยิดสำคัญของเมืองชูชา

ในสมัยโซเวียต มัสยิดถูกปิดและใช้งานเป็นพิพิธภัณฑ์ และเปิดใช้งานใหม่เป็นมัสยิดอีกครั้งในปี 1988 ภายหลังการยึดเมืองชูชาของกองกำลังคาราบัค-อาร์มีเนียในปี 1992 มัสยิดไม่ได้ถูกใช้งานอีก หลังการบูรณะเล็กน้อยโดยซ่อมแซมหลังคาของมัสยิดในช่วงปี 2008–2009 Excavation works start in the Iranian Upper Mosque of Shushi รัฐมนตรีกระทรวงเศรษฐกิจของสาธารณรัฐนากอร์โน-คาราบัคมีคำสั่งให้บูรณะซ่อมแซมโดยจ้างช่างชาวอิหร่านเข้ามาช่วยในงานบูรณะ ในขณะที่ทางการอาเซอร์ไบจานแสดงความไม่พอใจอย่างมากต่อโครงการบูรณะมัสยิดนี้ รองผู้ว่าการคณะกรรมาธิการแห่งรัฐว่าด้วยกิจการองค์การศาสนา (State Committee for Work with Religious Organizations) ระบุว่า "จุดมุ่งหมายของชาวอาร์มีเนียที่จะบูรณะมัสยิดเก่าแก่ในชูชานี้ เป็นความพยายามกลบเกลื่อนร่องรอยความเสียหายที่พวกเขาทำต่ออนุสรณ์ทางศาสนาและวัฒนธรรมของอาเซอร์ไบจานในดินแดนที่พวกเขายึดครองไป"

หลังโครงการบูรณะหลายปี มัสยิดรวมถึงหมู่อาคารโดยรอบที่เป็นผลงานของสถาปนิกคนเดียวกันได้เปิดต่อสาธารณชนอีกครั้งเพื่อการท่องเที่ยวอย่างเป็นทางการในวันที่ 14 ตุลาคม 2019 มัสยิดได้รับการใช้งานในฐานะศูนย์วัฒนธรรมอาร์มีเนีย-อิหร่าน และที่สำคัญคือไม่ปรากฏการระบุความเกี่ยวข้องของมัสยิดกับอาเซอร์ไบจาน แต่กลับนำเสนอมัสยิดนี้ในฐานะมัสยิดของอิหร่านแทน มีการจัดละหมาดวันศุกร์ขึ้นครั้งแรกในมัสยิดเมื่อ 13 พฤศจิกายน 2020 โดยทหารอาเซอร์ไบจาน เป็นครั้งแรกที่มีการละหมาดวันศุกร์ในมัสยิดนี้ในรอบ 28 ปี
# ปิยกุล บุญเพิ่ม
ปิยกุล บุญเพิ่ม (28 ตุลาคม พ.ศ. 2499) ประธานศาลฎีกา คนที่ 47 โดยเป็นประธานศาลฏีกาหญิงที่สองในประวัติศาสตร์ศาลยุติธรรมของประเทศไทย

 ประวัติ 
ปิยกุลสำเร็จการศึกษานิติศาสตรบัณฑิต (เกียรตินิยมอันดับ 2) มหาวิทยาลัยรามคำแหง นิติศาสตรมหาบัณฑิต จุฬาลงกรณ์มหาวิทยาลัย และเนติบัณฑิตไทย สำนักอบรมศึกษากฎหมายแห่งเนติบัณฑิตยสภาประวัติ นางสาวปิยกุล บุญเพิ่ม ประธานศาลฎีกา คนที่ 47  เว็บไซต์สำนักประธานศาลฎีกา ดำรงตำแหน่งผู้ช่วยผู้พิพากษา เมื่อพ.ศ. 2525 และได้ดำรงตำแหน่งที่สำคัญ เช่น ผู้พิพากษาหัวหน้าคณะในศาลแพ่ง ผู้พิพากษาหัวหน้าคณะในศาลอุทธรณ์ ประธานแผนกคดีล้มละลายในศาลฎีกา ประธานศาลอุทธรณ์

ในการทำงานผู้พิพากษา ปิยกุลเคยเป็นองค์คณะพิจารณาชั้นอุทธรธ์คดีอาญาของผู้ดำรงตำแหน่งทางการเมือง เช่น คดี อม.อธ.3/2562 (คดีจีทูจี) ในส่วนของจำเลยที่ 16 (นายสุธี เชื่อมไธสง), อม.อธ.4/2562 ของนางชญาดา วิภัติภูมิประเทศ อดีตสมาชิกสภากรุงเทพมหานคร (ส.ก.) ในคดีบัญชีทรัพย์สิน, คดี อม.อธ.5/2562 คดีนางนาที รัชกิจประการ ถูกกล่าวหาจงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จหรือปกปิดข้อเท็จจริง 

เมื่อวันที่ 21 กรกฎาคม พ.ศ. 2564 คณะกรรมการตุลาการศาลยุติธรรม (ก.ต.) ได้พิจารณาเห็นชอบให้ดำรงตำแหน่งประธานศาลฎีกา คนที่ 47 ต่อจากนางเมทินี ชโลธร โดยดำรงตำแหน่งตั้งแต่วันที่ 1 ตุลาคม พ.ศ. 2564 - 30 กันยายน พ.ศ. 2565 สิ้นสุดวาระเนื่องจากอายุครบ 65 ปี 

ระหว่างการดำรงตำแหน่งประธานศาลฎีกา ได้มีการจัดตั้งแผนกคดีซื้อขายออนไลน์ในศาลแพ่ง เนื่องจากช่องทางระงับข้อพิพาทที่มีอยู่ไม่เอื้อต่อการที่ผู้บริโภคจะเข้าถึงได้โดยสะดวก เป็นผลให้ผู้บริโภคจำนวนมากไม่ได้รับการเยียวยาความเสียหาย จากการถูกเอารัดเอาเปรียบจากผู้ประกอบธุรกิจที่ไม่สุจริต จึงมีความจำเป็นต้องจัดตั้งแผนกคดีซื้อขายออนไลน์ขึ้นในศาลแพ่งให้เป็นระบบศาลอิเล็กทรอนิกส์เต็มรูปแบบ ซึ่งผู้ที่มีข้อพิพาทอันเกิดจากการบริโภควิถีใหม่สามารถเข้าถึงศาล และใช้สิทธิฟ้องร้องดำเนินคดีด้วยตนเองได้โดยสะดวก เพื่อระงับข้อพิพาทระหว่างผู้ที่เกี่ยวข้องทุกฝ่ายได้อย่างเป็นธรรมและเป็นไปด้วยความรวดเร็วยิ่งขึ้น

หลังจากพ้นจากตำแหน่งประธานศาลฎีกา ปิยกุลยังคงทำหน้าที่เป็นผู้พิพากษาอาวุโสในศาลฎีกา และเป็นองค์คณะพิจารณาคดีอาญาของผู้ดำรงตำแหน่งทางการเมือง เช่น คดี อม.9/2567ประกาศศาลฎีกา เรื่อง รายชื่อองค์คณะผู้พิพากษาคดีหมายเลขดำที่ อม. 9/2567 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๘, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๒๖, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๓๗๐, ๑๐ มีนาคม ๒๕๔๗
# รายชื่อนักแสดงภาพยนตร์ลามกเกย์
รายชื่อดังต่อไปนี้เป็นรายชื่อของนักแสดงชายที่ปรากฏในภาพยนตร์ลามกเกย์ ซึ่งเป็นอุตสาหกรรมภาพยนตร์ที่มีมูลค่ามากถึง 13 พันล้านดอลลาร์สหรัฐฯ ในประเทศสหรัฐอเมริกาในปี ค.ศ. 2009CNBC documentary 'Porn: Business of Pleasure': Inside The Business of Porn July 2009, CNBC. โดยภาพยนตร์ลามกเกย์ก็ถือเป็นอุตสาหกรรมภาพยนตร์ลามกที่กินส่วนแบ่งร้อยละ 5 ถึง ร้อยละ 10 จากตลาดภาพยนตร์ลามกทั้งหมด"Hub of all that's hot: San Francisco – surprise! – has surpassed Los Angeles as the capital of the gay adult entertainment industry". Wyatt Buchanan. San Francisco Chronicle. February 23, 2007.

ชื่อของนักแสดงอาจจะเป็นทั้งชื่อจริงหรือนามแฝงของนักแสดง การใช้นามแฝงในวงการภาพยนตร์ลามกเกย์นั้นมีเหตุผลด้วยกันหลายประการ อาทิ เหตุผลทางด้านกฎหมาย, เหตุผลตามระเบียบของแต่ละค่ายภาพยนตร์ หรือ เหตุผลตามความต้องการของนักแสดงเอง เป็นต้น 

ทั้งนี้รายชื่อของนักแสดงชายที่ปรากฏไม่ได้หมายความว่าบุคคลในรายชื่อทั้งหมดจะเป็นผู้ชายที่มีความหลากหลายทางเพศ แต่สามารถเป็นผู้ชายรักต่างเพศได้เช่นกัน (ดูเพิ่มเติมที่: เกย์-ฟอร์-เพย์) ซึ่งในที่นี้ตัวนักแสดงอาจจะปรากฏในภาพยนตร์ลามกประเภทอื่นทั้งในรูปแบบรักต่างเพศ หรือ รักร่วมสองเพศ 

 

thumb|120px|เจฟฟ์ สไตรเกอร์
thumb|120px|เทรนตัน ดูคาติ
thumb|120px|บิลลี เฮอร์ริงตัน
thumb|120px|เบรนต์ คอร์ริแกน
thumb|120px|ฟรังซัวส์ ซากัต
thumb|120px|ไมเคิล ลูคัส
thumb|120px|ราฟาเอล อะเลนการ์
thumb|120px|แวน ดาร์กโฮล์ม
thumb|120px|ออสติน วูล์ฟ
thumb|120px|อาร์แพด มิคลอส

ก
 กริฟฟิน บาร์โรวส์

ค
 คริส สตีล
 โค มาซากิ

จ
 จอห์นนี แรพิด
 เจฟฟ์ สไตรเกอร์
 โจอี สเตฟาโน

ซ
 เซ็บ แอทลาส

ด
 ดีเซล วอชิงตัน

ท
 เทรนตัน ดูคาติ
 ไทเกอร์ ไทสัน

บ
 บิลลี เฮอร์ริงตัน
 เบรนต์ คอร์ริแกน

ป
 ปิแอร์ ฟิตช์

ฟ
 ฟรังซัวส์ ซากัต

ม
 แมทธิว แคมป์
 แมทธิว รัช
 แมลิก เดลกาตี
 ไมเคิล ลูคัส

ร
 ราฟาเอล อะเลนการ์
 ริกกี มาร์ติเนซ

ล
 ลูคัส ริดจ์สตัน

ว
 แวน ดาร์กโฮล์ม

อ
 ออสติน วูล์ฟ
 อาร์แพด มิคลอส
# สโมสรฟุตบอลหญิงวิทยาลัยบัณฑิตเอเชีย
สโมสรฟุตบอลหญิงบีจีซี-วิทยาลัยบัณฑิตเอเซีย เป็นสโมสรฟุตบอลหญิงจากจังหวัดขอนแก่น ก่อตั้งขึ้นในปี พ.ศ. 2545 โดยมีทาง วิทยาลัยบัณฑิตเอเซีย เป็นเจ้าของสโมสร และประสบความสำเร็จในการแข่งขัน ไทยวีเมนส์ลีก โดยสามารถคว้าตำแหน่งชนะเลิศได้ถึง 4 สมัย (2554, 2556, 2562, 2563/64) และฟุตบอลหญิงชิงแชมป์สโมสรเอเชีย 1 สมัย (2565)

 การเปลี่ยนชื่อทีม 
วิทยาลัยบัณฑิตเอเซีย : พ.ศ. 2545 - 2552
บีจี-วิทยาลัยบัณฑิตเอเซีย : พ.ศ. 2552 – 2564
วิทยาลัยบัณฑิตเอเซีย : พ.ศ. 2565
บีจีซี - บัณฑิตเอเซีย : พ.ศ. 2566 - ปัจจุบัน

 ทีม 
 ทีมปัจจุบัน 
ณ วันที่ 9 กุมภาพันธ์ 2564 

 (กัปตัน)

 เกียรติยศ 
 การแข่งขันในประเทศ 
ไทยวีเมนส์ลีก ดิวิชัน 1*
ชนะเลิศ (4 สมัย) : 2554, 2556, 2562, 2563/64
รองชนะเลิศ (3 สมัย) : 2551/52, 2553, 2560

 การแข่งขันระหว่างประเทศ 
 ฟุตบอลหญิงชิงแชมป์สโมสรเอเชีย
ชนะเลิศ (1 สมัย) : 2565 (ตะวันออก)

 สโมสรพันธมิตร 
 พันธมิตรในประเทศ 
 ขอนแก่น เอฟซี
# Pannonictis
Pannonictis เป็นสกุลที่สูญพันธุ์แล้วของวงศ์เพียงพอน ในตอนแรกเป็นที่ทราบว่าอยู่ในช่วงท้ายๆ ของสมัยไพลโอซีน และมีชีวิตรอดจนถึงจุดสิ้นสุดยุควิลลาฟรานเชียน มักเจออยู่ในแหล่งสะสม (deposit) ที่มีอายุระหว่าง 2.6–1.4 ล้านปีที่แล้ว สามารถพบซากของ Pannonictis ได้ทั่วทั้งยูเรเชีย ตั้งแต่คาบสมุทรไอบีเรียไปจนถึงตะวันออกของจีน

อนุกรมวิธาน
มีความสัมพันธ์ใกล้ชิดกับสกุลยุคก่อนประวัติศาสตร์อีกสกุลหนึ่ง คือ Enhydrictis สกุล Pannonictis มีสปีชีส์เท่าที่ทราบสามสปีชีส์ ได้แก่ P. pliocaenica, P. pachygnatha และ P. nestii อีกสปีชีส์ที่ชื่อ P. pilgrimi ไม่มีอยู่อีกต่อไป และเป็นไปได้มากว่าเป็นชื่อพ้องของ P. pliocaenica

ลักษณะ
เป็นไปได้ว่า Pannonictis แสดงลักษณะที่ต่างกันระหว่างสองเพศ (sexual dimorphism) ในความจริงแล้ว สปีชีส์ P. pilgrimi ซึ่งมีขนาดเล็กมักถูกพิจารณาว่าเป็นเพียงตัวเมียของ P. pliocaenica ซึ่งมีขนาดใหญ่กว่า P. pilgrimi เป็นสปีชีส์ที่มีขนาดเล็กและเรียวที่สุดของสกุลดังพบในสมาชิกที่เหลือรอดมาถึงปัจจุบัน ส่วน P. pachygnatha เป็นสปีชีส์ที่มีขนาดล่ำกว่า และมีความแตกต่างเป็นพิเศษที่การจัดเรียงฟันและที่ขากรรไกร

Pannonictis อาจไม่ได้ใช้ชีวิตแบบอยู่ในน้ำส่วนส่วนใหญ่แบบนาก แต่เชื่อว่าอาศัยตามพื้นที่ริมลำน้ำ คล้ายตัวกริซัน ซึ่งเป็นลูกหลานตามสายวิวัฒนาการ
# วัวทะเลทากิกาวะ
วัวทะเลทากิกาวะ (Hydrodamalis spissa) เป็นสัตว์เลี้ยงลูกด้วยน้ำนมทางทะเลกินพืช ซึ่งสูญพันธุ์แล้ว อาศัยอยู่ในปลายสมัยไพลโอซีน มีความสัมพันธ์ใกล้ชิดกับวัวทะเลชเตลเลอร์ที่เพิ่งสูญพันธุ์ไปไม่นาน (H. gigas) ใน ค.ศ. 1988 มีการค้นพบซากดึกดำบรรพ์ของวัวทะเลในฮกไกโด แต่เดิมถูกจัดว่าเป็นซากของวัวทะเลทากิกาวะ ซึ่งเป็นสปีชีส์ที่เพิ่งมีการอธิบาย แม้ว่านักวิทยาศาสตร์บางคนจะเห็นว่าเป็นชื่อพ้องของวัวทะเลเควสตา (H. cuestae) ก็ตาม ปัจจุบันยังไม่แน่ชัดว่าวัวทะเลทากิกาวะเป็นเพียงพันธุ์พื้นเมืองของวัวทะเลเควสตา หรือเป็นสปีชีส์ที่แยกมาต่างหาก อย่างไรก็ตาม วัวทะเลทากิกาวะมีความคล้ายคลึงทางสัณฐานวิทยาร่วมกันกับวัวทะเลชเตลเลอร์มากกว่ากับวัวทะเลเควสตา
# Vulpes qiuzhudingi
จิ้งจอกโบราณ Vulpes qiuzhudingi เป็นสปีชีส์ของสุนัขจิ้งจอกที่สูญพันธุ์แล้วของหิมาลัย กินเนื้อเป็นอาหารหลัก ซากดึกดำบรรพ์มีอายุระหว่าง 5.08–3.60 ล้านปีที่แล้ว พบที่แอ่งจ๋าต๋าและเทือกเขาคุนหลุนของทิเบต ตั้งชื่อตาม Qiu Zhuding นักบรรพชีวินวิทยาจากสถาบันวิทยาศาสตร์จีน เชื่อว่าจิ้งจอกชนิดนี้เป็นบรรพบุรุษของ Vulpes lagopus หรือจิ้งจอกอาร์กติกสมัยใหม่ ซึ่งสนับสนุนทฤษฎีออกจากทิเบต (Out of Tibet theory) ซึ่งสปีชีส์ของสิ่งมีชีวิตในอาร์กติกจำนวนหนึ่งสามารถสืบย้อนบรรพบุรุษมายังสปีชีส์ที่มีต้นกำเนิดจากที่ราบสูงทิเบตได้
# แวน ดาร์กโฮล์ม
แวน ดาร์กโฮล์ม  หรือรู้จักกันในนาม แวน-ซามะ  เป็นผู้เชี่ยวชาญด้านศิลปะการต่อสู้ Van Darkholme Kink interviewHouse of DetentionVan Darkholme's full transcript of the interview , นักแสดงศิลปะการต่อสู้, นักแสดง, นายแบบ และผู้กำกับภาพยนตร์ลามกเกย์ชาวเวียดนาม-อเมริกัน

โดยดาร์กโฮล์มเป็นชาวเอเชียนอเมริกันเพียงไม่กี่คนที่ทำงานในฐานะนักแสดงและผู้กำกับภาพยนตร์ลามกเกย์ในแถบตะวันตกMichelle Man, , BN, January 8, 2006. Archived from the original

ประวัติ
ดาร์กโฮล์มเกิดเมื่อวันที่ 24 ตุลาคม ค.ศ. 1972 ที่ประเทศเวียดนามใต้ ก่อนจะย้ายไปประเทศสหรัฐอเมริกาเมื่อตอนอายุ 10 ปี และเติบโตที่รัฐเคนทักกี เริ่มแรกเขาได้เข้าสู่วงการจากการเป็นนายแบบ, นักแสดงสบทบ และสตันต์แมนในภาพยนตร์เรื่องต่างๆ โดยเขาได้มีโอกาสเป็นสตันต์แมนให้กับหลิว เต๋อหัว ในภาพยนตร์เรื่อง “The Adventurers” ในปี ค.ศ.1995 และได้มีโอกาสเป็นนักแสดงสบทบในภาพยนตร์เรื่อง “ใหญ่เต็มฟัด” ในปี ค.ศ.1998 

กระทั่งในปี ค.ศ.1999 เขาได้ตัดสินใจเข้าสู่วงการภาพยนตร์ลามกเกย์ ซึ่งภาพยนตร์เรื่อง “Lords of the Locker Room” ก็ถือเป็นภาพยนตร์ลามกเกย์เรื่องแรกที่เขาเล่น ซึ่งจากบทบาทการแสดงในแนว BDSM ของเขาก็ทำให้เขาได้รับความนิยมเป็นอย่างมากในอุตสาหกรรมภาพยนตร์ลามกเกย์ในแนว BDSM IMDb Van Darkholme - Biography In Internet Movie Database (english),สืบค้นเมื่อ 28 กุมภาพันธ์ 2019 ต่อมาในเดือนมิถุนายนปี ค.ศ. 2006 เขาก็ได้ออกโฟโต้บุ๊กเรื่องแรกของเขาที่มีชื่อว่า “Male Bondage” ซึ่งเป็นโฟโต้บุ๊กแนว BDSM ที่ถ่ายโดย Bruno Gmünder 

และในปี ค.ศ. 2008 เขาก็ได้ทำการตั้งเว็บไซต์ Kinkmen.com ออกมาจากเว็บไซต์ Kink.com ซึ่งเป็นของ Peter Acworth โดยเนื้อหาของเว็บไซต์จะเป็นภาพยนตร์ลามกเกย์ในแนว BDSM โดยเฉพาะ ในปีเดียวกันนั้นเองคลิปวิดีโอของเขาก็ได้ถูกนำไปตัดต่อเป็นมีมในโลกอินเทอร์เน็ตโดยเฉพาะอย่างยิ่งในเว็บไซต์ Niconico ซึ่งเป็นเว็บไซต์ลงคลิปวิดีโอของประเทศญี่ปุ่นจากทั้งหมดทำให้เขาเป็นที่รู้จักในนาม VAN-sama หรือ TDN Kosugi มากขึ้น 

ในปี ค.ศ. 2017 ได้มีนิยายเรื่อง Deep Dark Fantasies ซึ่งตัวละครก็ได้มีการอิงจากลักษณะบุคลิกของเขาก่อนที่จะผลิตวิดีโอเกม Deep Dark Fantasy ออกมาในปีเดียวกันโดยทั้งหมดเป็นผลงานจากแฟนคลับของเขา และในปี ค.ศ.2018 บริษัทเกมมือถือของประเทศจีนก็ได้มีเปิดตัวเกม “末日之城” (Mòrì Zhī Chéng) โดยตัวละครในเกมก็ได้มีการอิงมาจากบุคลิกของเขาด้วยเช่นกัน

ตั้งแต่ปี ค.ศ. 2020 ดาร์กโฮล์มได้เปิดช่องสตรีมมิ่งในทวิตช์ และได้เปิดช่องยูทูบเป็นของตัวเอง 

ชีวิตส่วนตัว
ดาร์กโฮล์มได้ออกมาเปิดเผยผ่านเว็บไซต์ส่วนตัวว่าเขาเป็นเกย์Darkholme, Van (2008), Bio 2008, Van Darkholme official website. Retrieved March 23, 2009.

ผลงานการแสดง
ภาพยนตร์
1995 Cover Hard 3
1995 The Adventurers
1998 ใหญ่เต็มฟัด

ภาพยนตร์ลามกเกย์

 1999 Lords of the Locker RoomLords of the Locker Room
 2002 House of DetentionHouse of Detention - IMDbHouse of Detention
 2001　White Rope
 2002　Black Rope
 2004　Raw Rope
 2004　Bondo Gods, Vol. 1
 2004　Bondo Gods, Vol. 2
 2005　Van-Nilla Reloaded
 2005　Rear Window
 2005　Once Upon a Time Reloaded
 2005　Bondo Gods, Vol. 3
 2005　Bondo Gods, Vol. 4
 2006　Bondo Gods, Vol. 5
 2007　Anatomy of Bondage
 2008　Bondo Gods, Vol. 6
 2008　Bondo Gods, Vol. 7
# ท่าอากาศยานนานาชาติโอเอกูซี
ท่าอากาศยานนานาชาติโอเอกูซี หรือ ท่าอากาศยานนานาชาติรอตาดูซังดาลู  ตั้งอยู่ในหมู่บ้านปาลาบัน ใกล้กับปันเตมากาซาร์ เมืองหลักของเขตปกครองพิเศษโอเอกูซี ของติมอร์-เลสเต สนามบินแห่งใหม่นี้เปิดดำเนินการเมื่อวันที่ 18 มิถุนายน พ.ศ. 2562 โดยสร้างขึ้นถัดจากลานบินชั่วคราวเดิม

 สิ่งอำนวยความสะดวก 
ท่าอากาศยานแห่งนี้สอดคล้องกับมาตรฐานสากลของ ICAO และ IATA ที่บังคับใช้ในเรื่องของความปลอดภัย, ความมั่นคง และความสะดวกของผู้ใช้บริการ ได้รับการออกแบบการใช้งานให้สามารถรองรับเครื่องบินแอร์บัส เอ320 หรือโบอิง 737-800 ในการปฏิบัติการบินทั้งกลางวันและกลางคืน ท่าอากาศยานยังมีสิ่งอำนวยความสะดวกสำหรับการจัดการคลังสินค้าและการขนส่งสัตว์มีชีวิต ซึ่งรวมถึงบริการด่านกักกันโรค

ท่าอากาศยานแห่งนี้มีทางวิ่งยาว 2,000 เมตร กว้าง 45 เมตร และมีพื้นที่ลานจอดสำหรับอากาศยานหลายประเภทได้พร้อมกัน 7 ลำ สามารถให้บริการรองรับผู้โดยสารทั้งขาเข้าและขาออกได้รวมกว่า 500 คนต่อชั่วโมงเมื่อดำเนินการเต็มรูปแบบ ท่าอากาศยานยังมีระบบสำรองไฟฟ้าฉุกเฉินอัตโนมัติ, อุปกรณ์ดับเพลิงที่ทันสมัยและอุปกรณ์สนับสนุนภาคพื้นดินสำหรับการบำรุงรักษาอากาศยาน, ระบบข้อมูลอุตุนิยมวิทยาอัตโนมัติและหอควบคุมที่มีระบบสื่อสารที่ทันสมัยและครบถ้วน

 ประวัติ 
การพัฒนาท่าอากาศยานแห่งใหม่ดำเนินการโดยบริษัทวีจายาการียา (PT Wijaya Karya) ซึ่งเป็นรัฐวิสาหกิจของอินโดนีเซีย โดยมีบริษัทอีแอซึเก (ISQ, Instituto de Soldadura e Qualidade) ของโปรตุเกส ทำหน้าที่เป็นที่ปรึกษาโครงการ ค่าใช้จ่ายในการก่อสร้างอยู่ที่ 119 ล้านดอลลาร์สหรัฐ

ฟรังซิชกู กูแตรึช ประธานาธิบดีติมอร์-เลสเต ทำพิธีเปิดดำเนินการท่าอากาศยานเมื่อวันที่ 18 มิถุนายน พ.ศ. 2562 นอกจากนี้แขกรับเชิญยังมีมารี อัลกาตีรี ประธานเขตบริหารพิเศษโอเอกูซี และฟิกโตร์ ไลซ์โกดัต (Viktor Bungtilu Laiskodat) ผู้ว่าราชการจังหวัดนูซาเติงการาตะวันออกของอินโดนีเซียร่วมในพิธีอีกด้วย ปัจจุบันท่าอากาศยานแทบไม่มีการใช้งาน โดยไม่มีเที่ยวบินระหว่างประเทศใด ๆ และอากาศยานประเภทเดียวที่ใช้งานอยู่คือเที่ยวบินระหว่างดิลีกับโอเอกูซีด้วยเครื่องเซสนา

 ระเบียงภาพ
# Zygolophodon
Zygolophodon เป็นสกุลที่สูญพันธุ์แล้วของแมมมูทิด (mammutid) ที่อาศัยในแอฟริกา, เอเชีย, และยุโรป มีชีวิตตั้งแต่สมัยไมโอซีนไปจนถึงตอนท้ายของสมัยไพลโอซีน 

อนุกรมวิธาน
thumb|left|งาของ Zygolophodon tapiroides ที่ขุดพบในมิเลีย ประเทศกรีซ 
Zygolophodon จัดอยู่ในวงศ์ Mammutidae ซึ่งมีสมาชิกที่เป็นที่รู้จักกันดีอย่างอเมริกันแมสโตดอน Zygolophodon มีสมาชิกเท่าที่ทราบได้แก่ Zygolophodon tapiroides กับ Z. turicensis ซึ่งทราบว่าอยู่ในยุโรปช่วงต้นถึงกลางสมัยไมโอซีน, Z. aegyptensis ที่มีชีวิตในตอนต้นสมัยไมโอซีนในอียิปต์W. J. Sanders and E. R. Miller. 2002. New proboscideans from the early Miocene of Wadi Mogahara, Egypt. Journal of Vertebrate Paleontology 22(2):388-404, Z. lufengensis, Z. chinjiensis, และ Z. nemonguensis ซึ่งถูกค้นพบในชั้นหิน (deposit) ยุคไมโอซีนในเอเชียตะวันออกDuangkrayom, J., Wang, S., Deng, T., & Jintasakul, P. (2017). The first Neogene record of Zygolophodon (Mammalia, Proboscidea) in Thailand: Implications for the mammutid evolution and dispersal in Southeast Asia. Journal of Paleontology, 91(1), 179-193. doi:10.1017/jpa.2016.143

แต่ก่อน Miomastodon ถือเป็นชื่อพ้องของ Zygolophodon แต่ภายหลังเป็นที่กระจ่างว่าเป็นอีกสกุลหนึ่งที่มีลักษณะคล้ายกับ Gomphotherium ตรงที่มีฟันกราม (cheek teeth) แบบบูโนดอนท์ (bunodont)
# Celebochoerus
Celebochoerus เป็นสกุลของวงศ์หมู (Suidae) ในอันดับสัตว์กีบคู่ มีขนาดใหญ่โต มีชีวิตอยู่ระหว่างสมัยไพลโอซีนและสมัยไพลสโตซีนในสุลาเวสี อินโดนีเซีย (Celebochoerus heekereni), และตอนกลางสมัยไพลสโตซีนของเกาะลูซอน ฟิลิปปินส์ (Celebochoerus cagayanensis)

เชื่อกันว่าสกุลไม่มีความสัมพันธ์ใกล้ชิดกับ Babyrousa และดูเหมือนว่าจะมีความแตกต่างพอสมควรจากสัตว์วงศ์หมูอื่น ๆ ที่ทราบกัน

มีการเสนอว่าการสูญพันธุ์ของสกุลนี้เชื่อมโยงกับการขยายตัวทางภูมิศาสตร์ของงถิ่นอาศัยควายแคระ, หมูบาบิรูซา, และหมูป่าสุลาเวสีLaurent A. F. Frantz; Anna Rudzinski; Abang Mansyursyah Surya Nugraha; Allowen Evin; James Burton; Ardern Hulme-Beaman; Anna Linderholm; Ross Barnett; Rodrigo Vega; Evan K. Irving-Pease; James Haile; Richard Allen; Kristin Leus; Jill Shephard; Mia Hillyer; Sarah Gillemot; Jeroen van den Hurk; Sharron Ogle; Cristina Atofanei; Mark G. Thomas; Friederike Johansson; Abdul Haris Mustari; John Williams; Kusdiantoro Mohamad; Chandramaya Siska Damayanti; Ita Djuwita Wiryadi; Dagmar Obbles; Stephano Mona; Hally Day; Muhammad Yasin; Stefan Meker; Jimmy A. McGuire; Ben J. Evans; Thomas von Rintelen; Simon Y. W. Ho; Jeremy B. Searle; Andrew C. Kitchener; Alastair A. Macdonald; Darren J. Shaw; Robert Hall; Peter Galbusera; Greger Larson (2018). "Synchronous diversification of Sulawesi's iconic artiodactyls driven by recent geological events". Proceedings of the Royal Society B: Biological Sciences. 285 (1876): 20172566. doi:10.1098/rspb.2017.2566. PMC 5904307 Freely accessible. .
# การโจมตีโตเกียว เดือนตุลาคม พ.ศ. 2564
การโจมตีโตเกียว เดือนตุลาคม พ.ศ. 2564 เป็นเหตุการณ์ที่เกิดขึ้นในคืนวันที่ 31 ตุลาคม พ.ศ. 2564 บนรถไฟฟ้าที่กำลังวิ่งอยู่บนสายเคโอ จากเหตุการณ์ดังกล่าวทำให้มีผู้ได้รับบาดเจ็บสาหัส 1 ราย และบาดเจ็บอีก 17 คน東京都調布市において発生した京王線の車両火災による 被害及び消防機関等の対応状況（第２報） fdma.go.jp (ภาษาญี่ปุ่น). สืบค้นเมื่อ 2021-11-21.

 เหตุการณ์ 
เวลาประมาณ 20:00 น. ของคืนวันอาทิตย์ที่ 31 ตุลาคม พ.ศ. 2564 ซึ่งตรงกับวันฮาโลวีนที่จัดขึ้นเป็นประจำทุกปี มีชายคนหนึ่งได้แทงผู้โดยสารวัย 72 ปีด้วยมีดที่เขาพกมาในรถไฟฟ้าสายเคโอที่กำลังมุ่งหน้าสู่สถานีชินจูกุในเมืองโชฟุ โตเกียวตะวันตก นอกจากนี้ยังได้เทน้ำมันที่บรรจุอยู่ในขวดน้ำพลาสติก และจุดไฟเผาในตู้รถไฟฟ้าที่ 5 และบนเก้าอี้นั่งโดยสาร ทำให้มีผู้บาดเจ็บจากควันไฟรวมเด็กชั้นประถมศึกษา ทำให้ผู้โดยสารกด "ปุ่มแจ้งเตือนฉุกเฉิน" ที่ติดตั้งอยู่บนตู้รถไฟฟ้าที่ 4 และ 3 ตามลำดับ จนในที่สุดรถไฟฟ้าก็หยุดอยู่กับที่ใกล้กับสถานีโคกูเรียว โดยเว้นระยะห่างจากจุดที่ควรจะหยุด 2 เมตร หนึ่งในผู้โดยสารที่อยู่บนรถไฟฟ้าขบวนเดียวกันกับที่ชายผู้ก่อการอยู่ได้กล่าวกับ เอ็นเอชเค ว่าไม่สามารถเปิดประตูได้ และผู้โดยสารทุกคนกำลังตื่นตระหนก เลยเปิดหน้าต่างเพื่อหนีออกมาจากบนรถไฟฟ้าให้ได้เร็วที่สุด โดยหลังจากการกดปุ่มแจ้งเตือนฉุกเฉินจนถึงเวลาที่ผู้ก่อการถูกจับกุมโดยเจ้าหน้าที่ตำรวจ ใช้เวลาทั้งสิ้น 13 นาที และรถดับเพลิงจากสำนักงานดับเพลิงอีก 45 คันมายังที่เกิดเหตุ

จากเหตุการณ์ดังกล่าวทำให้มีการหยุดการให้บริการรถไฟฟ้าชั่วคราวของสายเคโอในช่วงสถานีสึสึจิกาโอกะและสถานีโตบิตะกิว และสายเคโอ ซางามิฮาระในช่วงสถานีโชฟุและสถานีวากาบาได แต่ก็ได้มีการเปิดให้บริการอีกครั้งในวันที่ 1 พฤศจิกายน ในเวลา 1:18 น.

 ผู้ก่อการ 
จากการสอบสวนของกรมตำรวจนครบาลโตเกียว ผู้ต้องสงสัย เคียวตะ ฮัตโตริ ได้รับสารภาพว่าเขาต้องการที่จะฆ่าคนเพื่อที่จะได้รับโทษประหารชีวิต นอกจากนี้ยังกล่าวอีกว่าถ้าตนได้ฆ่าสองคน นั่นอาจทำให้เขาต้องโทษประหารชีวิต ผู้โดยสารบนรถไฟฟ้าคันดังกล่าวที่ได้ถ่ายคลิปวิดีโอได้กล่าวว่า ผู้ก่อการที่แต่งตัวเป็นโจ๊กเกอร์ได้นั่งลงบนเก้าอี้นั่งโดยสารโดยมือข้างซ้ายถือบุหรี่และมือข้างขวาถือมีด เมื่อเจ้าหน้าที่ตำรวจเข้าจับกุม ผู้ก่อการไม่ได้มีท่าที่ขัดขืนและกล่าวว่าเขาต้องการที่จะตายเพราะอาชีพการงานและความรักของเขา

 การตอบสนองและมาตรการป้องกัน 

 ประตูรถไฟฟ้าเปิดไม่ได้ 
ตามคำแถลงของบริษัทเคโอ ซึ่งเป็นบริษัทให้บริการเดินรถไฟฟ้าใต้ดินสายเคโอ ได้เปิดเผยว่ามีผู้โดยสารได้กดปุ่มเปิดประตูฉุกเฉิน ซึ่งทำให้ความเร็วของรถไฟฟ้าค่อย ๆ ชลอลงโดยอัตโนมัติจนหยุดนิ่งอยู่กับที่ ด้วยเหตุนี้ จุดที่รถไฟฟ้าควรจะหยุดและชานชาลาจึงไม่ขนานกัน ทำให้พนักงานขับรถไฟฟ้าตัดสินใจเลือกที่จะไม่เปิดประตูเนื่องจากจะทำให้ผู้โดยสารไม่สามารถลงจากรถไฟฟ้าอย่างปลอดภัยได้ นอกจากนี้ยังไม่มีกล้องวงจรปิดบนรถไฟฟ้า ทำให้พนักงานขับรถไฟฟ้าไม่เห็นถึงเหตุการณ์ที่กำลังเกิดขึ้นบนตู้รถไฟฟ้า

 การซักซ้อมเผชิญเหตุ 
ในวันที่ 2 พฤศจิกายน 2564 เจ้าหน้าที่ตำรวจสถานีตำรวจนครบาลชินจูกุได้จัดการฝึกทบทวนยุทธวิธีในการเข้าควบคุมสถานการณ์ความรุนแรงที่อาจจะเกิดขึ้นที่สถานีรถไฟชินจูกุ ถัดมาในวันที่ 16 พฤศจิกายน ได้มีการซ้อมเผชิญเหตุในลักษณะเดียวกันโดยเจ้าหน้าที่ตำรวจสถานีตำรวจภูธรอิมาริ สำหรับงานเทศกาลเซรามิกฤดูใบไม้ผลิในเมืองอาริตะ และบนชานชาลาของสถานีโทบาตะ ในเขตโทบาตะของเมืองคิตะกีวชู จังหวัดฟูกูโอกะ
# Cremnophila (พืช)
Cremnophila  เป็นสกุลของพืชดอกที่อยู่ในวงศ์ Crassulaceae.

ถิ่นกำเนิดของมันคือ เม็กซิโกกลาง

สปีชีส์ในสกุล ได้แก่:

Cremnophila linguifolia 
Cremnophila nutans 
Cremnophila tlahuicana